Byrettens kendelse om rette værneting ophæves og hjemvises til realitetsbehandling
Ret: Østre Landsret (2. instans)
Faggruppe: Civilsag — Administrative anmodninger
Sagsemner: Retspleje og civilproces;

/

ØSTRE LANDSRETS RETSBOG
____________

Den 25. maj 2012 holdt Østre Landsret møde i retsbygningen, Bredgade 59,
København.

Som dommere fungerede landsdommerne Hans Chr. Thomsen, Jon Fridrik Kjølbro og

Lone Dahl Frandsen, førstnævnte som rettens formand.

Som protokolfører fungerede Medarbejder ved retten.

Der foretoges   

17. afd. kære nr. B-1464-12:

Hotel Plaza Odense A/S

(advokat Georg Karnøe)

mod

Indkærede, tidligere Sagsøgte

Ingen var mødt eller indkaldt.

Der fremlagdes kæreskrift af 26. april 2012, hvorved advokat Georg Karnøe på vegne

af Hotel Plaza Odense A/S har kæret Odense Rets kendelse af 23. april 2012 (BS 14-

2347/2011) om afvisning af sagen på grund af manglende værneting, dommerens frem-

sendelsesbrev af 27. april 2012 og udskrift af retsbogen indeholdende den kærede afgø-

relse.

Hotel Plaza Odense A/S har nedlagt påstand om, at sagen hjemvises til

realitetsbehandling. Til støtte herfor er det navnlig anført, at Retten i Odense er rette

værneting. Der er ikke tale om en forbrugeraftale, hvilket støttes af antallet af bestilte

værelser, herunder at bestilleren blev anført som Virksomhed A/S v/Indkærede,

tidligere Sagsøgte. Det forhold, at



/

- 2 -

Indkærede, tidligere Sagsøgte indstævnes personligt, kan ikke medføre en ændring heri,

idet han angiver at handle ifølge fuldmagt og derfor må indestå for fuldmagtens

eksistens.

Indkærede, tidligere Sagsøgte har ikke udtalt sig vedrørende kæren.

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagde landsretten følgende

k e n d e l s e :

Af de grunde, der er anført af byretten, tiltrædes det, at spørgsmålet om værneting skal

af-gøres efter Luganokonventionen, jf. retsplejelovens § 247, stk. 1.

Det fremgår af stævningen, at Hotel Plaza A/S har nedlagt påstand om, at Indkærede,

tidligere Sagsøgte til Hotel Plaza A/S skal betale 27.863 kr., samt at beløbet angår

betaling for hotelophold.

Af faktura af 24. maj 2010 og bilag hertil fremgår, at fakturaen er udstedt til

Virksomhed A/S v/Indkærede, tidligere Sagsøgte, og at der er tale om værelser til en

flerhed af per-soner. Det er ubestridt, at de pågældende personer var tilknyttet ”Team” ,

som skulle deltage i et sejlerarrangement på Fyn.

Endvidere er det ubestridt, at bestillingen er foretaget af Indkærede, tidligere Sagsøgte.

Uanset om bestillingen måtte være foretaget af Indkærede, tidligere Sagsøgte som

privat-person finder landsretten ikke grundlag for at anse aftaleforholdet for omfattet af

Lugano-konventionens afdeling 4, artikel 15 om forbrugeraftaler, hvorfor spørgsmålet

om værne-ting må afgøres efter Luganokonventionens afdeling 2, artikel 5, stk. 1, litra

b, om opfyl-delsesstedet.   



/

- 3 -

Da Retten i Odense herefter må anses for rette værneting, ophæver landsretten den af

by-retten afsagte kendelse, der burde være afgjort ved dom, jf. retsplejelovens § 248,

stk. 2, 3. pkt., og sagen hjemvises til realitetsbehandling.

T h i b e s t e m m e s :

Byrettens kendelse ophæves, og sagen hjemvises til realitetsbehandling.

Spørgsmålet om omkostninger i forbindelse med kæremålet afgøres af byretten i forbin-

delse med sagens afslutning.

Kæreafgiften tilbagebetales.

Retten hævet.



/